चंडीमंडपै च मेला लग्गा दा हा कोई बीह्-क हट्टिआं। मतिआं पकौड़िऐं-मिठेआइयैं दिआं-फुल्लबड़िआं ते पापढ़ें दिआं। ञ्याने औंदे, खरीददे, ते खंदे। चार-क हट्टिआं मनेआरी दिआं हियां। इत्थै छूकरैह्टैं दी मती भीड़ ही-फोते, संधूर, बिंदिआं, अतर-फलेल, खरीदा करदिआं हिआं। बूह्टें हिट्ठ त्रौं बजारनें फड़ लाए दा हा। अच्छा! इस बुड्डै खडालीं ते छैल बनाई दियां न। इक बूटै हिट्ठ बरागिऐं दा नलिन बी किश खडाली लेइयै बैठे दा हा। --बुड्ढा तमाकू पीआ करदा ऐ। ते मुंडा हलाऽ करदा ऐ। स्याने आलसै मारे फिरा करदे न। इनें दौं दिनें आस्तै खेतरै दा कम्म बंद ऐ। हाल जोत्तरने, दांद गी जुंगला लाना-एदी ठाक ऐ। दौं दिन सब कम्मै शा छुट्टी।